OpenLLM-France/wikimedia huggingface dataset:
# Art (desambiguació)

« Art» té aquests significats:
L'art fa referència a obres d'expressió creativa i també és una habilitat, una tècnica aplicada apresa.

## Relacionat amb les arts

* Les arts son l'expressió de la creativitat humana relacionada amb la cultura
* Arts escèniques són les que es fan en un escenari com el teatre
* Belles arts és una forma d'art desenvolupada per motius estètics o conceptuals més que per la seva utilitat
* Fan art és l'art creat per fans
* Setè art és un dels noms que rep el cinema
* Art pop és un gènere artístic
* Arts marcials són el conjunt d'antigues tècniques de lluita de l'Extrem Orient

## Altres usos

* L'art (tècnica) és una habilitat, una branca del coneixement après
* Arts liberals designaven un conjunt d'estudis a l'edat mitjana
* Arts industrials estan relacionades amb oficis
* Art Co., Ltd és un desenvolupador japonès de videojocs
* Art (nom) és un nom.
* Android Runtime, conegut com ART, és la màquina virtual del sistema operatiu Android de Google
* Arts i oficis són el conjunt de tècniques i regles per a la pràctica dels oficis
* Art manual (o l'ofici manual) és l'art que comporta habilitats manuals
* Art liberal o professió liberal és l'art que requereix estudis
* Art de pesca té a veure amb els estris que es fan servir per pescar.

## Obres

* L'art d'estimar, poema d'Ovidi en tres llibres, escrit durant el regnat d'August, el primer Emperador de Roma.
* L'art de la Fuga, conjunt de 14 fugues i 4 cànons i les seves inversions sobre un únic tema musical, escrit per Johann Sebastian Bach en els anys 1749 i 1750.
* L'Art de la Guerra, tractat escrit per Maquiavel entre els anys 1516 i 1520, en el qual l'autor es declara partidari de les milícies nacionals, tot prevenint sobre els perills d'una milícia de mercenaris.
* Art (àlbum) és un disc d'Art Farmer
* Art (banda) és un grup de rock anglès
* Art (obra de teatre) és una obra de teatre de Yasmina Reza
# Rorschacherberg

Rorschacherberg és un municipi del cantó de Sankt Gallen (Suïssa), situat al districte de Rorschach.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Armènia Menor

* Per a altres significats, vegeu «Armènia Menor (desambiguació)».
L'Armènia Menor (Armenia Minor) fou el nom d'un territori creat pels romans l'any 35 aC i concedit al rei Polemó del Pont, com a part del Pont. El 30 aC els territoris armenis foren cedits a Artavasdes I de Mèdia Atropatene que els va conservar fins a l'any 20 aC. El regne va quedar vacant i de facto sota administració romana. Polemó va morir l'any 1 aC i finalment l'any 18 el va succeir només als territoris armenis el seu fill Zenó (Artaxis Zenó) amb títol de rei de l'Armènia Menor i rei de l'Armènia Major, amb el nom de Artaxes III, que va governar fins a l'any 34 en que en fou desposseït i va retornar a domini directe romà.
L'emperador Claudi el va restaurar el 38 per donar-lo a Cotis, fill d'un altre Cotis (Cotis III rei de Tràcia) mort l'any 19 (que era fill de Remetalces I) mentre que un altre Remetalces (fill de Rescuporis) va obtenir el tron de Tràcia. El 47 Cotis va intentar obtenir el tron d'Armènia (Major) però fou dissuadit pels nobles i finalment (sota pressió imperial) va facilitar la continuïtat de Mitridates com a rei (Mitridates, príncep d'Ibèria, va regnar del 35-36, després del 36 al 37 i finalment del 42 al 51). Cotis hauria regnat fins a una data pròxima al 54.
Al començament del regnat de l'emperador Neró l'any 54, el general Corbuló fou enviat amb plens poders a l'Orient. En primer lloc es van formar dos regnes: el dit de l'Armènia Menor (una part de l'antic regne consistent en Nicòpolis i Satala) que fou donat a l'asmoneu Aristòbul i el dit d'Armènia Sofene (la resta), que fou entregat a l'àrab Sohemos, de la casa d'Emessa (Osroene), amb títol reial. Aristòbul era net d'Herodes el Gran. Abans de ser rei de l'Armènia Menor hauria exercit breument com a rei de Calcis. L'any 61 Neró va decidir incorporar-li el seu regne l'Armènia Sofene, que havia estat donada a Sohemos, cosa que es va portar efecte vers el 62 o 63.
Aristobul fou succeït per un altre Aristòbul, el seu nebot. Ambdós van prendre el nom de Tigranes. El 64, a la mort de Neró, el regne tenia els dies comptats i el territori havia de ser annexionat a Roma. La decisió es va portar a terme en temps de Vespasià, vers l'any 71.

## Reis de l'Armènia Menor

* 35 - 30 aC : Polemó del Pont
* 30 - 20 aC : Artavasdes I d'Atropatene
* 20 a C- 18 : Vacant
* 18 - 34 : Zenó o Artàxies III Zenó (les dues Armènies)
* 34 - 38 : Vacant
* 38 - 53: Cotis de Tràcia
* 53 - 54: Vacant
* 54 - 71: Aristòbul Asmoneu o Tigranes I (Armenia Menor), Sofene incorporada a Armènia Menor l'any 63
* 54 - 61: Sohemos (Sofene)
* 71: Aristòbul el jove o Tigranes II (Armènia Menor amb Sofene)

## Vegeu també

* Gabnopert

## Referències

* ↑ Smith, William (ed.). «Armenia». Dictionary of Greek and Roman Geography (1854). [Consulta: 26 maig 2021].
# Blauet nan dorsirogenc

El blauet nan dorsirogenc (Ceyx rufidorsa) és una espècie d'ocell de la família dels alcedínids (alcedinidae). És endèmic del sude-est asiàtic: Indonèsia, Malàisia, Filipines, Brunei, Myanmar, Singapur i Tailàndia. Els seus hàbitats principals són els següents ambients tropicals i subtropicals: boscos de frondoses secs, boscos de frondoses humits, manglars, cursos d'aigua i zones humides. El seu estat de conservació es considera de risc mínim.

## Taxonomia

Segons la llista mundial d'ocells del Congrés Ornitològic Internacional (versió 14.1, gener 2024) aquest tàxon tindria la categoria d'espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren encara una agrupació de subespècies del blauet nan oriental (Ceyx erithaca).
La decisió del COI es basà en estudis genòmics que demostraren diferències genètiques consitents de les subespècies C.e motleyi, captus i jungei respecte les altres subespècies del tàxon original.

## Referències

* 1 2 Gill, Frank; Donsker, David; Rasmussen, Pamela. «Rollers, ground rollers, kingfishers» (en anglès). IOC World Bird List v14.1. Congrés Ornitològic Internacional, 2024. [Consulta: 13 juliol 2024].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 304. ISBN 978-84-16728-37-4.
* ↑ BirdLife International. «Rufous-backed Dwarf-kingfisher» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2023. [Consulta: 13 juliol 2024].
* ↑ Gill, Frank; Donsker, David; Rasmussen, Pamela. «Species Updates IOC Version 14.1» (en anglès). IOC World Bird List v14.1. Congrés Ornitològic Internacional, 2024. [Consulta: 13 juliol 2024].
# Belval-Lycée

Belval-Lycée (tant en luxemburguès com en francès) és una estació de trens que es troba a Belvaux al sud de Luxemburg. La companyia estatal propietària és Chemins de Fer Luxembourgeois. L'estació és de la línia 60 CFL, que connecta la Ciutat de Luxemburg amb Rodange.

## Servei

Belval-Liceu rep els serveis ferroviaris pels trens de Regional-Express (RE) i Regionalbahn (RB) amb relació a la línia 60 CFL de Ciutat de Luxemburg a Rodange o Athus (Bèlgica).

## Referències

* ↑ «Inauguration officielle de la gare de Belval». Gouvernement.lu, 27-09-2010. [Consulta: 20 novembre 2015].
* ↑ «Horaris Línia 60» (PDF). cfl.lu/. Arxivat de l'original el 2015-09-23. [Consulta: 20 novembre 2015].

## Vegeu també

* Llista d'estacions de trens de Luxemburg

## Enllaços externs

* Belval-Licdeu Arxivat 2014-12-21 a Wayback Machine.
* Gare Belval-Lycée
| Direcció precedent | Parada precedent | Trens | Parada següent | Direcció següent |
| Luxemburg | Belval-Universitat | RE Chemins de Fer Luxembourgeois Línia 60 CFL | Differdange | Rodange |
| Luxemburg | Belval-Universitat | RB Chemins de Fer Luxembourgeois Línia 60 CFL | Belvaux-Soleuvre | Rodange |
| Luxemburg | Belval-Universitat | RB Chemins de Fer Luxembourgeois Línia 60 CFL | Belvaux-Soleuvre | Athus |
# Bourbon (Indiana)

Bourbon és una població dels Estats Units a l'estat d'Indiana. Segons el cens del 2000 tenia 1.691 habitants.

## Demografia

Segons el cens del 2000, Bourbon tenia 1.691 habitants, 646 habitatges, i 443 famílies. La densitat de població era de 627,8 habitants per km².
Dels 646 habitatges en un 38,1% hi vivien nens de menys de 18 anys, en un 54,8% hi vivien parelles casades, en un 9,4% dones solteres, i en un 31,4% no eren unitats familiars. En el 28,6% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,26.
Per edats la població es repartia de la següent manera: un 31,3% tenia menys de 18 anys, un 9,5% entre 18 i 24, un 31,3% entre 25 i 44, un 16,2% de 45 a 60 i un 11,7% 65 anys o més.
L'edat mediana era de 32 anys. Per cada 100 dones de 18 o més anys hi havia 89,6 homes.
La renda mediana per habitatge era de 40.292 $ i la renda mediana per família de 50.000 $. Els homes tenien una renda mediana de 32.679 $ mentre que les dones 21.645 $. La renda per capita de la població era de 17.054 $. Entorn del 4,1% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bourbon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Bourbon». American Fact Finder. Oficina del Cens dels Estats Units, 12-01-2010.
# Atalia

* No s'ha de confondre amb Athalia.
Segons la Bíblia, Atalia (en hebreu עתליה בת-עמרי Atalyah bat Ahab) va ser reina de Judà. Va regnar sis anys entre 841-835 a.n.e. segons la cronologia tradicional, o entre 905-898 a.n.e. segons la cronologia bíblica.
Va ser filla del rei Acab d'Israel i la seva dona Jezabel, i per tant, neta d'Omrí. Era germana del rei Jehoram d'Israel i germana o germanastra dels altres 70 fills d'Acab, que Jehú va ordenar matar. Va ser donada en matrimoni per conveniència política a Joram, fill gran de Josafat de Judà. Va ser mare d'Ahazià, qui amb el temps va arribar a ser rei de Judà.
Igual que Jezabel, la seva mare, Atalia va incitar el seu espòs, Joram, a fer coses dolentes durant els seus vuit anys de regnat, i també a igual que la seva mare, va vessar sang innocent sense escrúpols. Quan el seu fill Ahazià va morir després d'haver regnat tan sols un any, va exterminar tota la resta de la línia real, amb l'excepció de Joaix, que llavors era un nen de tendra edat, a qui havien amagat el sacerdot principal i la seva dona (que era tieta de Joaix). Immediatament després, Atalia es va proclamar reina i va governar durant sis anys. Els seus fills van robar del temple de Jehovà les seves coses santes i les van oferir a Baal.
Una vegada que Joaix va arribar a l'edat de set anys, el gran sacerdot Jehoiadà el va treure del seu amagatall i el va coronar com a hereu legal del tron. En sentir el rebombori, Atalia va córrer cap al temple i, quan va veure el que passava, va cridar: "¡Conspiració! ¡Conspiració! ". Llavors el gran sacerdot va ordenar que la portessin fora dels terrenys del temple i va ser executada en la porta d'entrada dels cavalls del palau. Probablement va ser l'última descendent de la casa d'Acab. Joaix seria el següent rei de Judà.

## Referències

* ↑ 2Re 08:18, 26
* ↑ 2Re 3: 1, 2, 10: 1-9
* ↑ 2Re 8: 25-27; 2Cr 18: 1
* ↑ 1Re 21:25; 2Cr 21: 4-6)
* ↑ 2Cr 22:11, 12
* ↑ 2Cr 24: 7
* ↑ 2Re 11: 1-20; 2Cr 22: 1-23: 21
# Luo

Els luo, també coneguts com a jaluo, joluo, lwo o kavirondo, són un grup ètnic de l'est d'Uganda, el nord de Tanzània i especialment l'oest de Kenya. Antigament, també se'ls coneixia pel nom avui ja no utilitzat de nilòtic kavirondo. Són una part d'un grup etnicolingüístic més gran, també conegut com a luo, que ocupa, a més de les zones esmentades, també el Sudan del Sud, i el nord d'Uganda. La llengua que utilitzen és el luo o dholuo de la branca de llengües nilòtiques occidentals, dins de les llengües niloticosaharianes. Juntament amb altres llengües estretament relacionades, com l'acholi, el dhopadhola i el lango, formen el grup de llengües conegut amb al mateix nom de luo. En total, compten entre 3 i 4 milions de parlants a les costes de l'est del llac Victòria (a la província de Nyanza) i a zones de més al sud, a part de les ja anomenades a Kenya, Uganda i Tanzània. L'idioma es pot escoltar en la programació de la televisió kenyata KBC (Kenya Broadcasting Corporation) i l'emissora Radio Ramogi.
Amb un 13% de la població, és el tercer grup ètnic més nombrós de Kenya després dels kikuyu (22%) i els luhya (14%). Viuen principalment a la província de Nyanza, on formen una majoria, i a Nairobi, la capital de Kenya. El 1994, se n'estimava una població a Kenya de 3.185.000, i 4,6 milions el 2010.
Treballen bàsicament en la pesca. Fora del seu nucli d'influència, es troben també estesos en altres llocs d'Àfrica oriental com a pescadors, agricultors de petita escala i treballadors a la ciutat.

## Referències

* ↑ Gordon, Jr., Raymond G. (editor). Ethnologue: Languages of the World, Fifteenth Edition. Dallas, Texas, USA: SIL International, 2005. ISBN 978-1-55671-159-6.
# Breaux Bridge

Breaux Bridge és una població dels Estats Units a l'estat de Louisiana. Segons el cens del 2000 tenia 7.281 habitants.

## Demografia

Segons el cens del 2000, Breaux Bridge tenia 7.281 habitants, 2.512 habitatges, i 1.821 famílies. La densitat de població era de 429,2 habitants/km².
Dels 2.512 habitatges en un 38,3% hi vivien nens de menys de 18 anys, en un 42,9% hi vivien parelles casades, en un 24,9% dones solteres, i en un 27,5% no eren unitats familiars. En el 23,5% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,23.
Per edats la població es repartia de la següent manera: un 30,1% tenia menys de 18 anys, un 10,7% entre 18 i 24, un 28% entre 25 i 44, un 19% de 45 a 60 i un 12,2% 65 anys o més.
L'edat mediana era de 32 anys. Per cada 100 dones de 18 o més anys hi havia 87,6 homes.
La renda mediana per habitatge era de 25.102 $ i la renda mediana per família de 31.570 $. Els homes tenien una renda mediana de 30.880 $ mentre que les dones 17.819 $. La renda per capita de la població era de 12.536 $. Entorn del 26,8% de les famílies i el 30,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Breaux Bridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 21 agost 2010].
* ↑ «Geographic Comparison Table- Breaux Bridge». American Fact Finder. Oficina del Cens dels Estats Units, 12-01-2010.
# Frolovski

Frolovski (en rus: Фроловский) és un poble (un possiólok) de l'óblast de Briansk, a Rússia, segons el cens del 2013 tenia 13 habitants. Pertany al districte de Komàritxi.

## Referències

* ↑ «Izbichnya». GeoNames. Arxivat de l'original el 2022-09-27. [Consulta: 27 setembre 2022].
* ↑ «Схема территориального планирования Комаричского района Брянской области». Федеральная государственная информационная система территориального планирования (ФГИС ТП).
# Godwin

«Godwin» té aquests significats:
* Godwin (Carolina del Nord)
* Llei de Godwin o Regla de Godwin
* Biografies:
** Godwin de Wessex, pare del rei d'Anglaterra Harold II i d'Edith de Wessex, muller del rei Eduard el Confessor
** Thomas Charles Godwin
** Henry Haversham Godwin-Austen (Teignmouth, 1834 - 1923), geòleg i topògraf anglès
** William Godwin (Wisbech, Cambridgeshire, 1756 - Londres, 1836), escriptor polític defensor de l'utilitarisme
# World Rugby

World Rugby (WR) és l'organisme mundial que defineix i regula les normes del rugbi a 15 i també del rugby a 7. Prèviament, des del 1998, es denominava International Rugby Board (IRB), nom que va canviar per l'actual el 19 de novembre de 2014. Es constituí l'1 gener del 1886 com a International Rugby Football Board (IRFB). Té la seu a Dublín.
Les unions o federacions nacionals s'afilien a través de 6 associacions regionals:
* Asia Rugby
* Confederación Sudamericana de Rugby (CONSUR)
* North America Caribean Rugby Association (NACRA)
* Oceania Rugby
* Rugby Africa
* Rugby Europe
A setembre de 2015, World Rugby tenia 103 membres i 17 membres associats.

## Història

* 1884: Arran d'un desacord entre Escòcia i Anglaterra sobre la legitimitat d'una decisió, es pensà a crear un fòrum neutral per a la resolució de conflictes.
* 1886: L'IRFB (International Rugby Football Board) és creat per les associacions d'Escòcia, Irlanda i Gal·les.
* 1890: Adhesió d'Anglaterra.
* 1930: Tots els partits s'han de sotmetre a la normativa de l'IRFB.
* 1949: Adhesió d'Austràlia, Nova Zelanda i Sud-àfrica.
* 1978: Adhesió de França.
* 1987: Adhesió de l'Argentina, el Canadà, els Estats Units, Fiji, Filipines, Itàlia, Japó, Romania, Tonga i Zimbabwe.
* 1988: Adhesió de 21 de les federacions membres, entre ells Alemanya, Bèlgica, Espanya, Suïssa, Costa d'Ivori, Marroc, Portugal, Samoa i Tunísia.
* 1998: L'International Rugby Football Board (IRFB) es converteix en l'International Rugby Board (IRB).
* 2008: Bernard Lapasset es converteix en president de l'IRB, lloc que segueix ocupant, al WR, el 2015.
* 2012: Els Emirats Àrabs Units esdevenen el membre número 100.
* 2013: Dues unions africanes, les del Camerun, membre de ple dret, i Mauritània, membre associat, són suspeses per inactivitat.
* 2014: S'adopta el nou nom World Rugby (WR) amb el seu logo.

## Referències

* ↑ «IRB to change name to World Rugby» (en anglès). World Rugby, 28-08-2014. [Consulta: 21 octubre 2015].
* 1 2 «IRB becomes World Rugby as new brand is launched» (en anglès). World Rugby, 18-11-2014. [Consulta: 21 octubre 2015].
* ↑ «World Rugby. Handbook» (en anglès) p. 15-19, 01-09-2015. [Consulta: 21 octubre 2015].
* ↑ «Indonesia becomes full member and Brunei associate member of IRB as two African unions suspended» (en anglès). Association of Summer Olympic International Federations (ASOIF), 21-11-2013 [Consulta: 21 octubre 2015].

## Enllaços externs

* web de World Rugby
# Arts Action Against Domestic Violence

Arts Action Against Domestic Violence (en català, Acció artística contra la violència domèstica) és un grup format per dones artistes i escriptores unit a altres organitzacions de dones el 1990 com a reacció a les dones assassinades a l'estat de Minnesota per les seues parelles o els seus coneguts.
Van fer una exposició de 26 figures de fusta roja de grandària real amb cada nom de les dones víctimes pel seu home, ex-marit, parella o conegut. Les figures eren anomenades "Silent Witness". Eren 26 figures amb nom més una que representava les dones sense comptabilitzar que estaven per resoldre o erròniament considerades mortes accidentalment. El 2002 una organització hongaresa, l'Associació NANE, va fer una cosa pareguda que tingué un gran èxit mediàtic a Hongria.

## Referències

* 1 2 Veur, Dennis van der; [et al]. Las cuestiones de género son importantes : manual sobre cómo abordar la violencia de género que afecta a los jóvenes. Madrid: Ministerio de Sanidad, Política Social e Igualdad, Centro de Publicaciones, 2011, p. 108. ISBN 978-84-767071-2-8.
# Malaconotus

Malaconotus és un gènere d'ocells de la família dels malaconòtids (Malaconotidae ).

## Taxonomia

Segons la Classificació del Congrés Ornitològic Internacional (versió 13.1, 2023) aquest gènere està format per 6 espècies:
* gladiador capgrís (Malaconotus blanchoti).
* gladiador de Lagden (Malaconotus lagdeni).
* gladiador de Monteiro (Malaconotus monteiri).
* gladiador dels Uluguru (Malaconotus alius).
* gladiador sagnant (Malaconotus cruentus).
* gladiador verdós (Malaconotus gladiator).

## Referències

* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). Batises, woodshrikes, bushshrikes & vangas. doi : 10.14344/IOC.ML.13.1
# Brent Emery

Brent Robert Emery (Milwaukee, 15 de setembre de 1957) va ser un ciclista nord-americà que destacà en proves de pista. Va guanyar la medalla de plata als Jocs Olímpics de 1984 a Los Angeles, encara que només va participar en les rondes classificatòries.

## Palmarès

* 1980
** Campió dels Estats Units en Quilòmetre
* 1981
** Campió dels Estats Units en Quilòmetre
** Vencedor d'una etapa a la Volta a Xile
* 1984
** Medalla de plata als Jocs Olímpics de Los Angeles en Persecució per equips (amb Leonard Nitz, Patrick McDonough, David Grylls i Steve Hegg)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# From Hell

From Hell és un còmic escrit per Alan Moore i dibuixat per Eddie Campbell publicat per entregues entre 1989 i 1996. Tracta sobre la història que envolta Jack l'Esbudellador. L'obra ha estat premiada al Festival del Còmic d'Angulema i guardonada amb diversos Premis Eisner i Harvey.

## Argument

Albert Víctor del Regne Unit té un fill amb una dependenta i cal tapar l'escàndol. Per això la reina encarrega el seu metge de confiança, William Gull, que assassini la mare i les seves amigues, que són prostitutes. Mentre comet els crims, Gull té una sèrie de visions transcendents. Mentrestant, la policia comença a investigar els assassinats, que han commocionat l'opinió pública per la seva brutalitat. Per poder demostrar eficàcia, es troba un cap de turc, un jove professor i advocat, de qui diuen que s'ha suïcidat per penediment. Els qui saben la veritat són subornats per mantenir el secret. Gull, finalment reclòs en un psiquiàtric perquè no parli, té novament al·lucinacions on viatja en el temps per connectar amb l'esperit d'altres assassins en sèrie abans de morir.

## Premis i reconeixements

* Premi Eisner al millor guió (1995, 1996 i 1997).
* Premi Eisner a la millor reimpressió d'una novela gràfica (2000).
* Premi de la crítica en el Saló del Còmic d'Angouleme (2001).
* Premi Harvey al millor còmic serialitzat (1993).
* Premi Harvey a la millor sèrie limitada (1995).
* Premi Harvey al millor guió (1995 i 1996).
* Premi Harvey a la millor novela gràfica amb material ja publicat (2000).
* Nominat al premi a la millor obra estrangera en el Saló del Còmic de Barcelona (2001).

## Referències

* ↑ «RESEÑA From Hell, de Alan Moore y Eddie Campbell» (en castellà), 07-07-2015. [Consulta: 16 abril 2023].
# Governació de Kafr al-Sheikh

La governació de Kafr al-Sheikh (àrab: محافظة كفر الشيخ, muẖāfaẓat Kafr ax-Xayẖ) és una governació o muhàfadha d'Egipte, situada a la meitat oriental del delta del Nil, amb costa a la mar Mediterrània que forma el seu límit nord; a l'oest té la branca del Nil anomenada Raixid. Es divideix en 10 centres, 10 ciutats, 44 unitats locals, 205 viles i 1.695 subviles. La superfície és de 3.748 km² i la població d'uns 2.500.000 habitants. La capital és la ciutat de Kafr al-Sheikh, amb 146.192 habitants (2006).
El clima és mediterrani. Té a la part nord el llac Brulus, que només li deixa una estreta franja tocant a la Mediterrània. La seva activitat econòmica es concentra en els productes locals, arròs i cotó principalment. Té una fàbrica de llet a Sakha i molins d'arròs a Kafr al-Sheikh, Dosoq i Beiala; una àrea industrial és a Balteem, prop de la carretera de la costa, i una altra àrea menor és a Motobus, a la zona del pont Raixid, a la riba del Nil.

## Llista de ciutats

* Kafr al-Sheikh
* Dosoq
* Fowa
* Balteem
* Al–Hamool
* Motobus
* Qalleen
* Al-Riad
* Sedi Salem
* Beiala

## Enllaços externs

* Lloc web oficial Arxivat 2006-02-07 a Wayback Machine.